stanford-oval/wikipedia huggingface dataset:
Stardust (Mollyn albumi)

| Stardust Molly |
| --- | --- | --- |

Studioalbumin tiedot
 Julkaistu: 11. huhtikuuta 2014
 Formaatti: CD, digitaalinen
 Tuottaja(t): Janne Huttunen 
 Tyylilaji: teini-pop
 Kesto: 39.06
 Levy-yhtiö: Universal Music
Stardust on Suomen ensimmäisen The Voice Kids -laulukilpailun voittajan, Mollyn esikoisalbumi. Universal Music julkaisi albumin 11. huhtikuuta 2014.
Albumin ensimmäinen single, "If I Ever Grow Up", ja sen Kuala Lumpurissa kuvattu musiikkivideo julkaistiin heti The Voice Kidsin finaalin jälkeen marraskuussa 2013. Toinen single, "Maybe I Love You", julkaistiin loppuvuodesta 2013 ja se nostettiin myös YleX:n soittolistalle. Maaliskuun lopussa 2014 julkaistiin albumin kolmas single, "Half Life", jonka on tehnyt yhteistyössä suomalainen Nalle Ahlstedt sekä tanskalaiset Philip Halloun ja Julia Fabrin.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | If I Ever Grow Up | Molly, Axel Ehnström, Janne Huttunen | 3.16 |  |  |  |  |  |  |
| 2. | Another Girl | Milos Rosas, Janne Huttunen | 3.24 |  |  |  |  |  |  |
| 3. | Stardust | Jin Choi, Molly, Janne Huttunen, Milos Rosas | 3.53 |  |  |  |  |  |  |
| 4. | Because You're Invisible | Axel Ehnström, Molly, Janne Huttunen | 4.03 |  |  |  |  |  |  |
| 5. | Half Life | Nalle Ahlstedt, Julia Fabrin, Philip Halloun | 2.57 |  |  |  |  |  |  |
| 6. | Maybe I Love You | Molly, Axel Ehnström, Janne Huttunen | 3.28 |  |  |  |  |  |  |
| 7. | #gonnalearn | Aatu Mällinen, Janne Huttunen, Suvi Valkonen-Laine | 2.45 |  |  |  |  |  |  |
| 8. | Every Little Heartbeat | Niklas Rosström, Janne Huttunen, Axel Ehnström | 3.51 |  |  |  |  |  |  |
| 9. | Gone By Sunrise (feat. Joel) | Axel Ehnström, Arto Ruotsala, Janne Huttunen | 4.08 |  |  |  |  |  |  |
| 10. | Worthwhile | Janne Huttunen, Aatu Mällinen | 3.39 |  |  |  |  |  |  |
| 11. | Just Be | Axel Ehnström, Molly, Janne Huttunen | 3.32 |  |  |  |  |  |  |
Suomen Chiliyhdistys

Suomen Chiliyhdistys ry on suomalainen chiliharrastajien järjestö, joka on perustettu 2007. Yhdistyksen puheenjohtajana toimii Kai Mattlar.
Yhdistyksen tarkoituksena on levittää chileihin ja niiden kasvatukseen liittyvää tietoutta.
Yhdistys järjesti elokuussa 2010 ensimmäiset Naga Morich -chilin syönnin MM-kilpailut.
Chiliyhdistys ja Poppamies oy järjestävät vuosittain Tampereella Chilifest Finland -tapahtuman.
Aiheesta muualla

Chiliyhdistyksen viralliset kotisivut
Chilifoorumin yhdistysosio
ChiliWiki
Sorkka (Rauma)

Sorkka on Rauman pohjoisosassa sijaitseva kylä. Sorkasta on Rauman keskustaan noin seitsemän kilometrin matka.
Satakuntaliitto valitsi Sorkan vuoden 2014 maakuntakyläksi.
Aiheesta muualla

Wikimedia Commonsissa on kuvia tai muita tiedostoja aiheesta .
Raumakuvasto: Sorkan kylä
Rauman kaupunginosat
Anttila
Haapasaari
Kaaro
Kappelinluhta
Kinno
Kolla
Kortela
Kourujärvi
Lakari
Lajo
Lonsi
Merirauma
Monna
Nihattula
Nummi
Otanlahti
Paloahde
Paroalho
Polari
Sampaanala
Sinisaari
Sorkka
Soukainen
Syvärauma
Tarvola
Tuomoniemi
Unaja
Uotila
Uusilahti
Vanha Rauma
Vasarainen
Vermuntila
Voiluoto
Äyhö
Steve McQueen (ohjaaja)

| Steve McQueen |
| --- | --- |
 Steve McQueen vuonna 2014.
Henkilötiedot
Koko nimi:  Steven Rodney McQueen
Syntynyt: 9. lokakuuta 1969 (ikä 55) Lontoo, Yhdistynyt kuningaskunta
Ammatti:  taiteilija, ohjaaja, käsikirjoittaja, tuottaja
Puoliso:  Bianca Stigter
Ohjaaja
Aktiivisena:  1993–
Tunnetuimmat ohjaukset:  12 Years a Slave Shame
Palkinnot
 Parhaan elokuvan Oscar  2013 12 Years a Slave 
Aiheesta muualla
IMDb 
Elonet
Steven Rodney ”Steve” McQueen (s. 9. lokakuuta 1969 Lontoo) on brittiläinen taiteilija ja Oscar-palkittu elokuvaohjaaja ja -tuottaja. Hän on opiskellut taidetta Hammersmith and West London Collegessa ja Chelsea College of Art and Designissa sekä Goldsmiths' Collegessa. Elokuvasta hän kiinnostui vasta Goldsmithin-aikanaan ja lähti vuonna 1993 lyhyeksi aikaa New Yorkiin Tisch-taideoppilaitokseen.
Aluksi McQueen teki kokeellisia elokuvia, jotka olivat mykkiä ja mustavalkoisia: Bear (1993), Deadpan (1997), Drumroll (1998).
McQueenin ensimmäinen näytelmäelokuva Hunger (2008) kertoi irlantilaisten nälkälakosta vuonna 1981. Ohjaaja sai Caméra d'Or -palkinnon Cannesin elokuvajuhlilla ynnä muita palkintoja. Hänen toinen elokuvansa Shame (2011) sijoittui New Yorkiin ja käsitteli seksiriippuvuutta. Hänen kolmas elokuvansa 12 Years a Slave (2013) perustuu Solomon Northupin omaelämäkertaan. Sen pääosissa ovat Chiwetel Ejiofor, Michael Fassbender ja Brad Pitt. Elokuva sai yhteensä yhdeksän Oscar-ehdokkuutta muun muassa parhaasta elokuvasta ja ohjauksesta, ja palkintoja elokuva sai kolme, muun muassa parhaan elokuvan palkinnon.
McQueen sai Brittiläisen imperiumin komentajan arvon vuonna 2011. Hän asuu avopuolisonsa Bianca Stigterin kanssa Amsterdamissa; heillä on kaksi lasta.
Filmografia

Hunger (2008)
Shame (2011)
12 Years a Slave (2013)
Widows (2018)
Aiheesta muualla

Kuvia tai muita tiedostoja aiheesta Steve McQueen (ohjaaja) Wikimedia Commonsissa
Lehtonen, Veli-Pekka: Oscar-ehdokkuuden saanut ohjaaja Steve McQueen HS-haastattelussa: ”Olen amatööri.” HS.fi.  18.1.2014. Arkistoitu 3.2.2014. Viitattu 18.1.2014.
Thomas Dane Gallery (Arkistoitu – Internet Archive)
Suomen Dartsliitto

Suomen Dartsliitto on dartsin kattojärjestö Suomessa. Yhdistys perustettiin 27. marraskuuta 1975 nimellä  Suomen Tikkaliitto, mutta se muutti vuonna 1983 nimensä Suomen Dartsliitoksi.
Liiton puheenjohtaja on Taina Nurmela.
Talous

Suomen Dartsliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 161 500 euroa. Vuosittainen tuki on ollut noin 27 000 euroa.
Heiner Will

| Heiner Will> Henkilötiedot |
| --- | --- |
Syntynyt: 20. lokakuuta 1926 Reichenow-Möglin, Saksa
Kuollut: 18. lokakuuta 2009 Rendsburg, Saksa
Uran tiedot
Pituus:  189 cm
Paino:  71 kg
Laji:  keihäänheitto
Heinrich Otto "Heiner" Will (22. lokakuuta 1926 Reichenow-Möglin, Saksa – 18. lokakuuta 2009 Rendsburg, Saksa) oli saksalainen yleisurheilija, joka kilpaili vuoden 1956 kesäolympialaisissa sijoittuen yhdeksänneksi. Willin laji olympialaisissa oli keihäänheitto.
Synnynnäinen myasteeninen oireyhtymä

Synnynnäinen myasteeninen oireyhtymä (CMS) on synnynnäinen myasteeninen oireyhtymä. Sitä aiheuttavat hermo-lihasliitoksen eri proteiineja tuottavien geenien virheet. Tiedossa ovat yli 20:n eri geenin mutaatioista johtuvat tautimuodot.
Synnynnäisen myasteenisen oireyhtymän oireet alkavat lähes poikkeuksetta vastasyntyneisyyskaudella tai varhaislapsuudessa. Yleisimmin oireita on silmien ja kasvojen lihaksissa, mutta synnynnäinen myasteeninen oireyhtymä voi aiheuttaa myös pysyvän laajemmalla alueella ilmenevän lihasheikkouden. Jo vastasyntyneellä voi olla hypotonian ja lihasheikkouden lisäksi hengitysvaikeuksia. Elimistön rasitustilaan voi liittyä kohtauksittaisia hengityshalvausoireita. Ptoosi voidaan todeta yhdessä tai molemmissa silmäluomissa. Synnynnäiset nivelten virheasennot ovat harvinaisia. Eri tautimuodot aiheuttavat huomattavasti vaihtelevia taudinkuvia. Taustalla olevasta geenivirheestä riippuen esimerkiksi silmänliikuttajalihakset voivat olla toimintakykyiset tai pysyvästi halvaantuneet.
Synnynnäisen myasteenisen oireyhtymän aiheuttavan geenivirheen yksilöiminen vaikuttaa lääkitysvalintoihin. Vääränlainen lääkitys saattaa pahentaa oireita. Eri tautimuodot ovat peittyvästi tai vallitsevasti periytyviä. Vaikeusaste ja taudinkulku ovat hyvin vaihtelevia mutaatiosta riippuen. Synnynnäisen myasteenisen oireyhtymän esiintyvyys on 1–9/1 000 000. Suomessa on Suomen MG-yhdistyksen mukaan yhdeksän potilasta.
So (kana)

そ hiraganalla tai ソ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /so/, ja ne ovat kana-aakkostojen 15. sijalla se- ja ta-tavujen välissä.
Alkuperä

Hiragana そ ja katakana ソ on johdettu man'yōgana-merkistön kautta kanjista 曽.
Tarkkeet

Merkkeihin voidaan lisätä dakuten, jolloin muodostuvat tavut ぞ ja ゾ, jotka lausutaan /zo/.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « so », ja niiden soinnilliset vastineet « zo ».
Kirjoitus

Hiragana そ kirjoitetaan yhdellä vedolla:
Vaakaveto vasemmalta oikealle, käännös viistoon alas vasemmalle, jälleen vaakaveto oikealle ja lopuksi alas laaja, oikealle avoinna oleva kaari.
Katakana ソ kirjoitetaan kahdella vedolla:
Lyhyt diagonaalinen veto vasemmalta oikealle ja ylhäältä alas.
Pitkä diagonaalinen veto edellisen alapuolelle, ylhäältä oikealta vasemmalle alas.
Tietotekniikassa

Unicode-merkinnät:
そ: U+305D
ソ: U+30BD
ぞ: U+305E
ゾ: U+30BE
Vetojen järjestys merkille そ.
Vetojen järjestys merkille ソ.
Suomen Curlingliitto

| Suomen Curlingliitto |
| --- | --- |

Perustettu:  1978
Tyyppi:  urheilun kattojärjestö
Toimiala:  curling
Päämaja:  Kruununpuistonkatu 6 05830 Hyvinkää
Puheenjohtaja:  Tero Tähtinen
Toiminnanjohtaja:  Katja Kiiskinen
Aiheesta muualla
Sivusto
Infobox OKNimi-testi OK: 
Suomen Curlingliitto on curlingin kattojärjestö Suomessa. Liiton toiminnan tarkoituksena on edistää curlingiin liittyvää liikuntaa ja urheilua, sekä niihin liittyvää  kansalaistoimintaa liiton toiminta-alueella. Suomen Curlingliitto on perustettu Hyvinkäällä vuonna 1978.
Ensimmäisen kerran curlingia pelattiin Suomessa talvella 1908–1909. Tuolloin paikkana oli Viipurin Salakkalahti. Aloitteentekijänä oli skottilainen George Easton. Helsinkiläiset golfinpelaajat pelasivat curlingia talviharrastuksena 1930-luvulla ja virittivät toimintaa uudelleen 1960-luvulla. Suomen vanhin erikoisseura Helsingin Curlingklubi perustettiin vuonna 1962. Curlingin keskukseksi muodostui Hyvinkää, jossa peliin tutustutiin talvella 1970.
Suomen Curlingliitto perustettiin vuonna 1978. Alkuaikoina Suomen mestaruudesta pelattiin SM-Cupin nimellä. Sarjamuotoinen SM-turnaus miehille ja naisille aloitettiin kaudella 1998–1999.
Ensimmäisen kerran Suomi osallistui curlingin arvoturnaukseen vuoden 1981 EM-kisoissa. MM-kilpailuissa Suomen naiset edustivat ensimmäisen kerran 1987 ja miehet 1988. Suomen ensimmäinen arvokisamitali oli MM-pronssi vuonna 1998. Suomi saavutti EM-kultaa vuonna 2000 sekä olympiahopeaa Torinon kisoissa 2006. Vuonna 2001 curlingin EM-turnaus järjestettiin Vierumäellä. Suomen ensimmäinen curlinghalli rakennettiin Helsingin Oulunkylään vuonna 2004.
Talous

Suomen Curlingliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 585 560 euroa. Vuosittainen tuki on ollut vuodesta 2023 lähtien 92 500 euroa.
Heorhi Žylin

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Hopeaa | Helsinki 1952 | pariairokaksikko |  |
|  Pronssia | Melbourne 1956 | perämiehellinen kaksikko |  |
Heorhi Semenovytš Žylin (ukr. Георгій Семенович Жилін, ven. Георгий Семёнович Жилин, Georgi Semjonovitš Žilin, 18. elokuuta 1925 Kiova, Ukrainan SNT – 12. syyskuuta 1997 Kiova, Ukraina) oli Neuvostoliittoa edustanut soutaja, olympiamitalisti ja Euroopan mestari.
Žilin voitti pariairokaksikossa olympiahopeaa Helsingissä 1952 ja perämiehellisessä kaksikossa olympiapronssia Melbournessa 1956. Hän saavutti myös EM-mitaleja.
Schitt’s Creek

Schitt's Creek (tyylitelty nimellä Schitt$ Creek ) on Dan Levyn ja hänen isänsä Eugene Levyn luoma kanadalainen televisiosarja, jota tehtiin vuosina 2015–2020. Sarjasta ilmestyi kuuden kauden aikana 80 jaksoa. Not a Real Company Productionsin ja CBC:n tuottama sarja seuraa entisen varakkaan Rosen perheen koettelemuksia.
Kun yritysjohtaja kavaltaa perheyritys Rose Videon, perhe menettää omaisuutensa ja muuttaa Schitt's Creekiin, pieneen kaupunkiin, jonka perheen isä osti kerran vitsinä.Nyt motellissa asuvien Johnnyn (Eugene Levy) ja Moiran (Catherine O'Hara) sekä heidän aikuisten lastensa Davidin (Dan Levy) ja Alexisin (Annie Murphy) on sopeuduttava elämään ilman varallisuutta.
Dan Levy pohti, kuinka varakkaat perheet reagoisivat, jos he menettäisivät kaikki rahansa. Hän kehitteli sarjaa isänsä Eugenen kanssa ennen kuin esittivät idean useille kanadalaisille ja amerikkalaisille verkostoille. Sarja myytiin ensin CBC:lle, ja se sai lopullisen rahoituksen tuotantonsa aloittamiseksi myymällä sarjan amerikkalaiselle televisiokanavalle.Sarjan suosio kasvoi muutaman ensimmäisen kauden jälkeen, kun sarja ilmestyi Netflixiin ja sai huomiota sosiaalisessa mediassa.
Schitt's Creek on saanut ylistystä kriitikoilta. Se on voittanut useita tunnustuksia, muun muassa lukuisia Canadian Screen Awards -palkintoja.Schitt´s Creek oli ensimmäinen kanadalainen komediasarja, joka oli ehdolla parhaana komediasarjana yhdysvaltalaisen Critics' Choice Television Award -televisiopalkinnon saajaksi.Sarja on saanut myös kaksi Screen Actors Guild -palkintoa ja yhteensä 19 Primetime Emmy -ehdokkuutta, joista 15 ehdokkuutta olivat kuudennesta kaudesta.  Sarja on voittanut myös GLAAD-mediapalkinnon kahdesti.
Viimeisestä kaudestaan Schitt´s Creek voitti seitsemän Emmy-palkintoa. Sarja voitti parhaan komediasarjan, ohjauksen ja käsikirjoituksen palkinnot. Sarja teki ennätyksen voitettuaan lisäksi sekä parhaan mies- ja naispäänäyttelijän palkinnot että parhaan mies- ja naissivuosanäyttelijän palkinnot. Se oli ensimmäinen kerta, kun komedia- tai draamasarja sai kaikki merkittävimmät seitsemän palkintoa.
Juonitiivistelmä

Varakkaaseen Rosen perheeseen kuuluvat videokauppaketjun toimitusjohtaja Johnny (Eugene Levy), hänen vaimonsa Moira (Catherine O'Hara), joka on entinen saippuaoopperanäyttelijä, sekä heidän hemmotellut aikuiset lapsensa David (Dan Levy) ja Alexis (Annie Murphy). Perhe tulee huijatuksi ja menettää omaisuutensa. Heidän ainoa jäljellä oleva omaisuutensa on pieni ja syrjäisä paikkakunta nimeltä Schitt's Creek, jonka Johnny osti Davidille vitsinä syntymäpäivälahjaksi vuonna 1991.
Rosen perheen on muutettava Schitt's Creekin rappeutuneen motellin kahteen vierekkäiseen huoneeseen. Perheen sopeutuessa uuteen elämäänsä heidän rikkaana omaksutut tapansa ja asenteensa ovat ristiriidassa kaupungin maalaisasukkaiden tapojen kanssa.
Näyttelijät ja hahmot

Eugene Levy - Johnny Rose, entinen videokauppaketjun omistaja
Catherine O'Hara - Moira Rose, saippuaooppera Sunrise Bayn omalaatuinen entinen näyttelijä
Daniel Levy - David Rose, Johnnyn ja Moiran näyttävään elämäntyyliin tottunut poika
Annie Murphy - Alexis Rose, Johnnyn ja Moiran seurapiireissä viihtyvä tytär
Chris Elliot - Roland Schitt, Schitt´s Creekin pormestarin vaimo ja paikallinen opettaja
Emily Hampshire - Stevie Budd, motellin vastaanottovirjailija
Tim Rozon - Mutt Schitt, Rolandin ja Jocelynin poika, Alexisin ihastus
Dustin Milligan - Ted Mullens, kaupungin eläinlääkäri, Alexisin rakkauden kohde
Sarah Levy - Twyla Sands, Café Tropicalin tarjoilija
Noah Reid - Patrick Brewer, Davidin liikekumppani ja rakkauden kohde
John Hemphill - Bob Currie, autokorjaamon omistaja ja kaupunginvaltuuston jäsen
Karen Robinson - Veronica "Ronnie" Lee, kaupunginvaltuuston jäsen ja Jazzagalsin johtava jäsen
Rizwan Manji - Ray Butan, kiinteistönvälittäjä ja entinen kaupunginvaltuuston jäsen, jolla on monia muita yrityksiä
Kehitys > Sarjan alkuidea

Dan Levy keksi idean ohjelmaan katsoessaan tosi-tv:tä. "Olin katsonut tuolloin tosi-tv:tä ja pohtinut sitä, mitä tapahtuisi, jos yksi näistä varakkaista perheistä menettäisi kaiken. Olisivatko Kardashianit edelleen Kardashianeja ilman rahojaan?" Hän kääntyi isänsä Eugene Levyn puoleen ohjelmaidean kehittämisen suhteen.
Sarjan lähtökohta, jossa perhe pakotettiin muuttamaan kaupunkiin, jonka isä kerran osti vitsinä, sai inspiraationsa siitä, kun näyttelijä Kim Basinger osti Braseltonin kaupungin 20 miljoonalla dollarilla vuonna 1989.    Eugene Levy on kertonut, että hänen vaimollaan oli idea televisio-ohjelmasta, jossa kypsempään ikään ehtineillä henkilöillä ei joko ole rahaa tai he muuttaisivat yhteen lastensa kanssa. Heidän poikansa Daniel näytti eräänä päivänä artikkelia Basingerista, joka osti kaupungin. Basinger oli toivonut, että kaupunkia voisi käyttää elokuvien kuvauspaikkana, mutta Basinger päätyikin menettämään paljon rahaa. Ajatus siitä, että varakkaat ihmiset ostavat kaupungin, sai Levyn palaamaan vaimonsa ajatukseen.
Kehityksen alkuvaiheessa useat tahot ehdottivat ohjelman nimen muuttamista karkean sanan välttämiseksi. Levyt vastustivat ehdotusta vedoten siihen, että "Schitt" on virallinen sukunimi. Todistaakseen väitteensä he toivat televisioyhtiölle puhelinluettelosta kopioituja sivuja, joilla oli luettelo henkilöistä, joilla on "Schitt" sukunimenään. CBC suostui ja antoi Levyille luvan pitää sarjan alkuperäisen nimen.
Dan Levy kaavaili alun perin sarjan päättyvän viidenteen tuotantokauteen, mutta suostui kuudenteen tuotantokauteen saatuaan uuden kahden vuoden sopimuksen sarjan neljännen kauden jälkeen.
Kehitys > Roolitus

Catherine O'Hara oli sarjan tekijöiden ensimmäinen valinta Moira Rosen rooliin. O'Hara oli aiemminkin työskennellyt Eugene Levyn kanssa, mutta hän aluksi kieltäytyi vedoten "laiskuuteen" ja vastenmielisyyteen pitkäaikaisia projekteja kohtaan. Levy otti yhteyttä toiseen näyttelijään, mutta jatkoi O'Haran suostuttelemista. O'Hara suostui lopulta osallistumaan pilottijaksoon ilman velvollisuutta jatkaa rooliaan sen jälkeen. Kun CBC jatkoi sarjaa, myös O'Hara suostui jatkamaan roolissa.
Annie Murphylle tarjottiin hemmoteltun seurapiirihenkilön Alexis Rosen roolia sen jälkeen, kun näyttelijä Abby Elliott ei voinut jatkaa osassa aikatauluristiriitojen vuoksi. Murphy oli jo luopumassa näyttelemisestä, koska hän ei ollut työskennellyt yli kahteen vuoteen näyttelijänä. Murphy osallistui ensimmäisen kerran koe-esiintymiseen Los Angelesissa, missä Dan Levy sanoi hänen erottuvan joukosta "ihanan luonnollisen miellyttävyytensä vuoksi".Eugene Levy oli kuitenkin epävarma Murphyn roolittamisesta, koska Murphyllä ei ollut vaaleita hiuksia, joita hän oli kaavaillut Alexisin roolihenkilölle. Murphy kutsuttiin myöhemmin takaisin toiseen koe-esiintymiseen sarkastisen motellivirkailija Stevie Buddin rooliin. Tämän koe-esiintymisen jälkeen Dan Levy vakuutti isänsä, että Murphy voisi värjätä hiuksensa blondiksi, ja hänet valittiin virallisesti Alexis Rosen rooliin.
Emily Hampshire valittiin ilmeettömäksi motellivirkailijaksi, Stevie Buddiksi, sen jälkeen, kun hän osallistui koe-esiintymiseen Los Angelesissa. Hän pyysi alun perin, että voisi lähettää koe-esiintymisvideon hermojensa ja toistuvan nokkosihottumansa vuoksi. Hampshire suostui lopulta kasvokkain tapahtuvaan koe-esiintymiseen, mutta on todennut, ettei hän muista kokemusta. Läsnä ollut Dan Levy kertoi myöhemmin Hampshirelle, että hän piti Hampshiren koe-esiintymistä "viehättävänä".
Chris Elliott ja Sarah Levy saivat Roland Schittin ja Twyla Sandsin roolit ilman koe-esiintymistä. Elliott sanoo, että kun Eugene Levy tarjosi hänelle kaupungin pormestarin roolia, hän ajatteli: "Miksi sanoisin ei?" Sarah Levy, Eugenen tytär ja Danin sisar, pyydettiin sarjaan jo ennen kuin se oli täysin kehitetty.
Kehitys > Kuvauspaikat

Schitt's Creekin kahden ensimmäisen kauden sisäkohtaukset kuvattiin Pinewood Toronto Studiosilla Port Landsin alueella Torontossa, kun taas kolmannen kauden sisäkohtaukset kuvattiin Dufferin Gate Studiosilla (Etobicoke) Torontossa.Sarjan loppukaudet kuvattiin Ontarion Goodwoodissa, Suur-Toronton alueella, Brantfordissa ja Monossa. The Canadian Press kirjoitti 27. kesäkuuta 2019, että Goodwoodista oli tullut turistikohde, kun kuluvan kauden kuvaukset päättyivät.
Kehitys > Musiikki

Schitt's Creekin ääniraidan on säveltänyt kanadalainen elokuva- ja televisiosäveltäjä/lauluntekijä Maribeth Soloman.
Sarja sisältää useita musiikkiesityksiä sen pää- ja sivuhenkilöiltä. Enimmäkseen musiikkiesityksistä vastaa kaupungin lauluryhmään Jazzagalsiin kuuluvat henkilöt.
Sarjan viidennellä kaudella nähtävään jaksoon Alexisin esittäjä Annie Murphy kirjoitti ja esitti kappaleen "A Little Bit Alexis", joka sai inspiraationsa Paris Hiltonin ja Lindsay Lohanin popkappaleista. Alexisin kappale julkaistiin singlenä, jonka osittainen tuotto lahjoitettiin musiikkikoulutusta tekevälle MusiCounts-hyväntekeväisyysjärjestölle.
Vastaanotto ja tunnustukset > Kriitikkojen vastaanotto

Schitt's Creekin ensimmäinen kausi sai yleisesti ottaen myönteisiä arvosteluja. Sillä on 93 %:n hyväksyntä Rotten Tomatoesissa. Metacriticissa ensimmäisen kauden pistemäärä on 64/100 11 kriitikon perusteella, mikä tarkoittaa "yleensä myönteisiä arvosteluja".
Schitt's Creekin myöhemmät kaudet otettiin positiivisemmin vastaan, ja ohjelman suosio kasvoi sen jälkeen, kun se debytoi Netflixissä tammikuussa 2017.Sarja on sijoittunut vuosittain The AV Clubin, Esquiren,Glamourin,The Guardianin,The New Yorkerin, ja Varietyn julkaisemille parhaimpien sarjojen listoille.Vuonna 2019 TV Guide valitsi Schitt´s Creekin "Parhaaksi TV-ohjelmaksi juuri nyt".
Vastaanotto ja tunnustukset > Palkinnot

Schitt´s Creek ja sen näyttelijät on palkittu yhteensä 65 eri palkinnolla.Palkintoihin kuuluu muun muassa:
- 9 Emmy-palkintoa,
- 2 Critics´ Choice -palkintoa,
- 2 Gloden Globe -palkintoa,
- 2 Satellite Awards -palkintoa ja
- 2 Screen Actors Guild -palkintoa
Mahdollinen elokuva

Sarjan lopetusjakson jälkeen Daniel Levyltä kysyttiin elokuvan mahdollisuudesta. Vaikka hän ei tuolloin ollut ajatuksen takana, hän on ilmaissut kiinnostuksensa asiaa kohtaan. "Ollakseni rehellinen, tämä on paras tapa, jolla olisimme voineet lopettaa sarjan. Jos jokin ajatus tulee mieleeni, sen täytyy olla todella hyvä, koska tämä on mukava tapa sanoa hyvästit. Toivotaan, että jokin kiva idea tulee mieleen. Haluaisin työskennellä näiden ihmisten kanssa uudelleen."
Aiheesta muualla

Schitt’s Creek Internet Movie Databasessa (englanniksi)
Sorselen piiri

| Sorselen piiri |
| --- | --- |
 Sorselen kirkko
 fiSorselen piiri 
 65°32′31″N, 17°30′54″E 
Valtio:   Ruotsi
Maakunta:  Lappi
Lääni:  Västerbottenin lääni
Kunta:  Sorselen kunta
Piirikoodi:  324014
Väestö
Väkiluku (2022):  2 026 
Sorselen piiri (ruots. Sorsele distrikt) sijaitsee Sorselen kunnassa Ruotsissa. Sen väkiluku on 2 026  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Sorselen kunnan piirit
Heroika

Heroika (m.kreik. Ἡρωικὰ, Hērōika; lat. Heroica) voi viitata seuraaviin:
Heroikos eli Heroika, Filostratoksen teos
Lego Heroica, fantasia-aiheinen lautapelisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heroika”, voi hakea sivunnimihaulla, laajalla sivunnimihaulla tai tekstihaulla.
Haakon Sörvik

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Lontoo 1908 | joukkuekilpailu |  |
Haakon Abraham Sörvik (31. lokakuuta 1886 Göteborg – 30. toukokuuta 1970 Göteborg) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa ja kuului siellä moniottelun joukkuekilpailussa kultaa voittaneeseen joukkueeseen. Myös hänen veljensä Birger ja Leif Sörvik olivat olympiaurheilijoita.